**Juan Carlos Rodríguez Cebrián**, nado en Ourense en maio de 1954, é un empresario galego, que foi director xeral de Inditex a finais do século XX.

Traxectoria empresarial
-----------------------

Rodríguez Cebrián comezou a traballar en 1978 en Zara, no que posteriormente se habería converter no grupo Inditex. Grazas a unha ampliación de capital en 1992 a súa muller Dolores Ortega, sobriña de Amancio Ortega, entrou no accionariado do conglomerado de empresas téxtiles. Rodríguez Cebrián pasou a ser conselleiro executivo desde 1997.

En 2005 abandonou Inditex e posteriormente en 2006, grazas aos beneficios obtidos trala saída a bolsa da empresa téxtil, entrou no capital de Fadesa cando Manuel Jove lle vendeu a compañía a Fernando Martín.

En setembro de 2006 desfíxose de todas as súas accións en Unión Fenosa por 6,4 millóns de euros e en decembro dese mesmo ano adquiriu o 9% da empresa inmobiliaria Hábitat, que acabaría en concurso de acredores.

En 2011, coa venda do seu 20% do Grupo Modelo, abandonou o proxecto empresarial do sector sanitario que iniciara en 2004 coa adquisición da Maternidad Belén.

Tamén é dono da promotora inmobiliaria Dricar, á que o Tribunal Supremo de España deu a razón en 2015 nunha disputa co Concello da Coruña, pola superficie edificábel no antigo convento das Adoratrices, na Agra do Orzán.. Esta empresa tamén era propietaria en 2017 dos terreos da antiga fábrica de cosméticos La Toja, ao pé da ponte da Pasaxe, habitada durante décadas por familias xitanas.

En 2016 asumiu o control en solitario do recentemente creado espazo de espectáculos coruñés Sala Pelícano.

Azueiras
--------

En 2013, ante a previsíbel saída de Augusto César Lendoiro da presidencia do Deportivo da Coruña, houbo un ruxe ruxe sobre a súa posíbel candidatura para liderar un novo consello de administración, feito que desmentiu o propio Rodríguez Cebrián, neto doutro expresidente deportivista: Jesús Cebrián.

En 2014 o candidato localista Carlos Marcos desmentiu que Rodríguez Cebrián estivera a apoiar economicamente a candidatura de Unión Coruñesa.

Vida persoal
------------

Está casado con Dolores Ortega, empresaria e sobriña de Amancio Ortega

Notas
-----

1. ↑  Coruña, La Opinión de A. "Esposados al ladrillo". Consultado o 2017-03-11.
2. ↑  "El matrimonio Cebrián/Ortega repite fiasco: después de Habitat, ahora Martinsa-Fadesa. Noticias de Finanzas personales". *El Confidencial* (en castelán). Consultado o 2017-03-11.
3. ↑  elEconomista.es. "El consejero Rodríguez Cebrián vende 'todas' sus acciones en Unión Fenosa por 6,4 millones de euros - elEconomista.es". Consultado o 2017-03-11.
4. ↑  "La debacle inmobiliaria de la sobrina de Ortega: Hábitat, Martinsa... y ahora Realia. Noticias de Economía". *El Confidencial* (en castelán). Consultado o 2017-03-11.
5. ↑  gallego, El Ideal. "Cebrián abandona el grupo Modelo sin construir el gran hospital que había proyectado". *El Ideal gallego* (en inglés). Consultado o 2017-03-11.
6. ↑  Coruña, La Opinión de A. "El Supremo confirma que el Parque del Agra tendrá 3.000 metros cuadrados menos". Consultado o 2017-03-11.
7. ↑  La Opinión de A Coruña, La Opinión de A Coruña (25-04-2017). "El Concello ordena la demolición de la nave de La Toja a partir del 4 de mayo". Consultado o 2017-04-25.
8. ↑  "Rodríguez Cebrián asume en solitario el control de la Sala Pelícano". *Galicia*. Arquivado dende o orixinal o 01 de xuño de 2020. Consultado o 2017-03-11.
9. ↑  "Rodríguez Cebrián: "Nunca he pensado en presentarme"". *www.riazor.org* (en castelán). Consultado o 2017-03-11.
10. ↑  gallego, El Ideal. "La alternativa Cebrián". *El Ideal gallego* (en inglés). Consultado o 2017-03-11.
11. ↑  gallego, El Ideal. ""Rodríguez Cebrián jamás ha puesto un euro en Unión Coruñesa"". *El Ideal gallego* (en inglés). Consultado o 2017-03-11.